דייוויד הרברט דונלד

דייוויד הרברט דונלד (באנגלית: David Herbert Donald; 1 באוקטובר 1920 – 17 במאי 2009) היה היסטוריון אמריקאי, הידוע בעיקר בזכות הביוגרפיה שכתב על אברהם לינקולן בשנת 1995. הוא זכה פעמיים בפרס פוליצר לביוגרפיה על יצירות קודמות; הוא פרסם יותר מ-30 ספרים על דמויות פוליטיות וספרותיות בארצות הברית ועל ההיסטוריה של הדרום.

 קורות חייו ומחקריו 
דונלד נולד בגודמן, מיסיסיפי, עיירה במרכז מחוז הולמס.

הוא התמחה בהיסטוריה וסוציולוגיה, וקיבל תואר ראשון ממכללת מילספס בג'קסון, מיסיסיפי.Famed Lincoln Scholar David Herbert Donald Dies National Public Radio הוא סיים תואר שני בהיסטוריה בשנת 1942 באוניברסיטת אילינוי באורבנה-שמפיין.Directory of American Scholars, 6th ed. (Bowker, 1974), Vol. I, p. 160. שם עשה דוקטורט בשנת 1946 תחת חוקר לינקולן ג'יימס ג' רנדל. רנדל עודד את דונלד לכתוב דוקטורט על שותפו למשרד עורכי הדין של אברהם לינקולן, ויליאם הרנדון. דונלד עיבד ופרסם את עבודת הגמר בתור ספרו הראשון, Lincoln's Herndon (הרנדון של לינקולן, 1948).Grimes, William. "David Herbert Donald, Writer on Lincoln, Dies at 88", The New York Times, May 19, 2009. Accessed 19 May 2009.

לאחר הדוקטורט לימד דונלד באוניברסיטת קולומביה, אוניברסיטת ג'ונס הופקינס ומשנת 1973 - באוניברסיטת הרווארד. הוא לימד גם במכללת סמית', אוניברסיטת צפון ויילס (במענק תוכנית פולברייט), אוניברסיטת פרינסטון ויוניברסיטי קולג' לונדון, והיה פרופסור קתדרת הרמסוורת' להיסטוריה אמריקאית באוניברסיטת אוקספורד. בג'ונס הופקינס, קולומביה והרווארד הכשיר דונלד עשרות סטודנטים לתארים מתקדמים, בהם הת'ר קוקס ריצ'רדסון, ג'ין ה' בייקר, ויליאם ג'יי קופר ג'וניור, מייקל הולט, אירווין אונגר, ארי הוגנבום וריצ'רד ר' ג'ון.

דונלד כיהן כנשיא האגודה ההיסטורית לחקר דרום ארצות הברית. דונלד כיהן גם בוועדת המערכת של המיזם לפרסום כתבי אברהם לינקולן.

דונלד היה פרופסור בקתדרה על שם צ'ארלס וורן להיסטוריה אמריקאית (אמריטוס משנת 1991) באוניברסיטת הרווארד. הוא כתב יותר משלושים ספרים, כולל ביוגרפיות של אברהם לינקולן, תומאס וולף וצ'ארלס סאמנר. הוא התמחה בתקופות מלחמת האזרחים האמריקאית ובתקופת השיקום, ובהיסטוריה של דרום ארצות הברית.

 מורשת ואותות 
דונלד קיבל פעמיים את פרס פוליצר לביוגרפיה או אוטוביוגרפיה, ב-1961 עבור ספרו צ'ארלס סאמנר ובוא מלחמת האזרחים וב-1988 עבור Look Homeward: A Life of Thomas Wolfe. הוא קיבל גם מספר תוארי כבוד.

דונלד קיבל את פרס צלחת הזהב של האקדמיה האמריקאית להישגים בשנת 1997.

דונלד היה חתן פרס אקדמיית לינקולן באילינוי וקיבל את אות מסדר לינקולן (אות הכבוד הגבוה ביותר במדינה) מידי מושל אילינוי בשנת 2008 בתחום התקשורת והחינוך.

 יצירותיו 
בהקדמתו, קרל סנדברג, המשורר והביוגרף של לינקולן, שיבח את ספרו הראשון של דונלד כמענה לתפילות המלומדים: "מתי מישהו יכתוב ספר על חייו של ביל הרנדון. לא הגיע הזמן? עכשיו השאלה נפתרה".

דייוויד מ' פוטר, חוקר מלחמת האזרחים, אמר שהביוגרפיה של דונלד על צ'ארלס סאמנר תיארה את "סאמנר כאדם עם חוסר התאמה פסיכולוגית חריפה" וחשפה את "חזית השווא של הגינות מפוארת" אותה הציג סאמנר. גישתו הבלתי משוחדת של דונלד לסאמנר, סיכם פוטר, היא מודל לביוגרפים שעבדו על נושא קשה. "אם הספר לא הופך את סאמנר לאטרקטיבי, הרי שהוא [הספר] בהחלט הופך את סאמנר למובן."Robert Allen Rutland, "David Herbert Donald," in Robert Allen Rutland, ed. Clio's Favorites: Leading Historians of the United States, 1945-2000, University of Missouri Press, 2000, p. 41.

 חיים אישיים 

דונלד התגורר בלינקולן, מסצ'וסטס, עם אשתו אאידה דיפייס דונלד, היסטוריונית וסופרת שהייתה עורכת בכירה ולאחר מכן עורכת ראשית בהוצאת אוניברסיטת הרווארד. דונלד מת מאי-ספיקת לב בבוסטון ב-17 במאי 2009. הותיר אחריו את אשתו, בנו ברוס דונלד ושתי נכדות.

 ספרים שכתב 
 Lincoln's Herndon (1948)
 Divided We Fought: A Pictorial History of the War, 1861—1865 (1952)
 Editor, Inside Lincoln's Cabinet: The Civil War Diaries of Salmon P. Chase. (1954)
 Lincoln Reconsidered: Essays on the Civil War Era (1956, 2nd edition 1961, 3rd edition 2001) ().
 Charles Sumner and the Coming of the Civil War (1960). Pulitzer Prize-winning scholarly biography to 1860.
 The Civil War and Reconstruction (1961; 2001) (), 2001 edition with Jean H. Baker & Michael F. Holt; 1961 edition with James G. Randall.
 Editor, Why the North Won the Civil War (1962) () (revised ed. 1996).
 Editor with Aida DiPace Donald, Diary of Charles Francis Adams, Volumes 1 and 2, January 1820 - September 1829 (1964), Harvard University Press.
 The Politics of Reconstruction, 1863-1867 (1965)
 Charles Sumner and the Rights of Man (1970). Biography after 1860.
 Look Homeward: A Life of Thomas Wolfe (1987)().
 Lincoln (1995) 
 Lincoln at Home: Two Glimpses of Abraham Lincoln's Domestic Life (1999) .
 We Are Lincoln Men: Abraham Lincoln and His Friends (2003) ().

 מקורות 
 Paul Goodman, "David Donald's Charles Sumner Reconsidered" in The New England Quarterly, Vol. 37, No. 3. (Sep., 1964), pp. 373–387.online at JSTOR
 Ari Hoogenboom, "David Herbert Donald: A Celebration," in A Master's Due: Essays in Honor of David Herbert Donald, ed. William J. Cooper, Jr., et al.(Louisiana State University Press, 1985), 1—15. .

 קישורים חיצוניים 

 In Depth interview with Donald, June 2, 2002.


 New York Times obituary May 19, 2009.

 הערות שוליים 

קטגוריה:בוגרי מכללת מילספאס
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:זוכי פרס פוליצר: אוטוביוגרפיה או ביוגרפיה
קטגוריה:סגל אוניברסיטת ג'ונס הופקינס
קטגוריה:סגל אוניברסיטת הרווארד
קטגוריה:סגל אוניברסיטת קולומביה
קטגוריה:היסטוריונים אמריקאים
קטגוריה:ביוגרפים אמריקאים
קטגוריה:אמריקאים שנולדו ב-1920
קטגוריה:אמריקאים שנפטרו ב-2009